ai4bharat/Pralekha huggingface dataset:
வணிகம் மற்றும் தொழில்துறை அமைச்சகம்
அல்கேரியாவுக்கு வேளாண் மற்றும் பதப்படுத்தப்பட்ட உணவு பொருட்களின் ஏற்றுமதியை அதிகரிப்பதற்காக இந்திய தூதரகத்துடன் இணைந்து வாங்குவோர், விற்போர் காணொலி கூட்டத்தை அபேடா நடத்தியது
அல்கேரியாவுக்கு அனுப்பப்படும் வேளாண் மற்றும் பதப்படுத்தப்பட்ட உணவு பொருட்களின் ஏற்றுமதியை அதிகரிப்பதற்காக இந்திய தூதரகத்துடன் இணைந்து வாங்குவோர் , விற்போர் கூட்டத்தை காணொலி மூலம் அபேடா நடத்தியது, இரு நாடுகளின் வேளாண் மதிப்பு சங்கிலிகளில் இருக்கும் முக்கிய பங்குதாரர்கள் இதில் கலந்து கொண்டனர்.
‘இந்தியா மற்றும் அல்கேரியாவுக்கிடையே வேளாண் துறையில் உள்ள வாய்ப்புகள்’ எனும் தலைப்பிலான இந்த காணொலி வாங்குவோர், விற்போர் கூட்டத்தில் இந்தியா மற்றும் அல்கேரியாவின் ஏற்றுமதியாளர்கள், பதப்படுத்தும் தொழிலில் இருப்பவர்கள் மற்றும் வேளாண் பொருள் வணிகர்கள் உள்ளிட்ட 100-க்கும் அதிகமானோர் கலந்து கொண்டனர்.
கொவிட்-19 பெருந்தொற்றின் காரணமாக ஏற்றுமதி ஊக்குவிப்பு நிகழ்ச்சிகளை நேரடியாக நடத்த முடியாததால், ஏற்றுமதியாளர்கள் மற்றும் இறக்குமதியாளர்களுக்கான தளத்தை வழங்குவதற்காக காணொலி வாங்குவோர், விற்போர் கூட்டங்களை பல்வேறு நாடுகளுடன் அபேடா நடத்தி வருகிறது.
அல்கேரிய வணிகர்கள் மற்றும் அரசு அலுவலர்களுடன் நடைபெற்ற இந்த காணொலி கூட்டத்தில், இந்திய புவிசார் குறியீடு சான்று பெற்ற வேளாண் பொருட்களின் ஏற்றுமதியை அதிகரிப்பதற்கான வாய்ப்புகள் குறித்து ஆலோசிக்கப்பட்டது. தானியங்கள், விலங்கு பொருட்கள், பாஸ்மதி அல்லாத மற்றும் பாஸ்மதி அரிசி ஆகியவற்றை அல்கேரியாவுக்கு ஏற்றுமதி செய்வதற்கான சாத்தியக்கூறுகள் குறித்தும் ஆலோசிக்கப்பட்டது.
அபேடா மற்றும் இந்திய தூதரக அதிகாரிகளுடன், அனைத்திந்திய அரிசி ஏற்றுமதியாளர் சங்கம், அரிசி ஏற்றுமதியாளர்கள் சங்கம், அகில இந்திய உணவு பதப்படுத்துவோர் சங்கம் ஆகியவற்றின் பிரதிநிதிகள், சார்ல் அக்ரோ பிளாஸ்ட் கம்பாண்ட், இயுர்ல் க்பிலின், ஹட்டாடி மெட் பிசினஸ் எக்ஸ்போர்ட் உள்ளிட்ட அல்கேரிய இறக்குமதியாளர்களும் கூட்டத்தில் பங்கேற்றனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1730127
-----
(Visitor Counter : 123
நிலக்கரி அமைச்சகம்
கோல் இந்தியா லிமிடெட்டின் பணி நிறுத்தப்பட்ட/மூடப்பட்ட நிலக்கரிச் சுரங்கங்களுக்கான வருவாய் பகிர்வு மாதிரி குறித்த பங்குதாரர்களின் ஆலோசனைக்கு உற்சாக வரவேற்பு
கோல் இந்தியா லிமிடெட்டின் பணி நிறுத்தப்பட்ட/மூடப்பட்ட நிலக்கரிச் சுரங்கங்களுக்கான வருவாய் பகிர்வு மாதிரி குறித்த பங்குதாரர்களின் ஆலோசனையை நிலக்கரி அமைச்சகம் தனியார் துறையுடன் இன்று நடத்தியது.
இந்த ஆலோசனைக்கு எஸ்ஸல் மைனிங், அதானி, டாடா, ஜேஎஸ்டபிள்யூ, ஜேஎஸ்பிஎல் போன்ற தனியார் துறையினரிடமிருந்து பெரும் வரவேற்புக் கிடைத்துள்ளது.
பல்வேறு காரணங்களுக்காக கோல் இந்தியா லிமிடெட்டால் கடந்த காலங்களில் பணி நிறுத்தப்பட்ட/மூடப்பட்ட பல சுரங்கங்கள் உள்ளன. இந்தச் சுரங்கங்களில் இருந்து நிலக்கரியை உற்பத்தி செய்வதற்காக வருவாய் பகிர்வு மாதிரியில் தனியார் துறையைக் கூட்டாளியாக்க அரசு ஆலோசித்து வருகிறது.
தனியார் துறையுடன் இணைந்து செயல்படுவதால், உற்பத்தித்திறன், செயல்திறன் அதிகரிப்பு ஆகியவற்றோடு நாட்டின் வளர்ச்சிக்குத் தேவையான கூடுதல் நிலக்கரியை உற்பத்தி செய்ய முடியும் என்று நிலக்கரி அமைச்சகம், நம்புகிறது. இது போன்ற 100-க்கும் மேற்பட்ட சுரங்கங்களை வருவாய் பகிர்வு அடிப்படையில் தனியாருக்கு, உரிய காலத்தில் வழங்க கோல் இந்தியா லிமிடெட் நிறுவனம் விரும்புகிறது.
மேலும் விவரங்களுக்கு, இந்த ஆங்கிலch செய்திக் குறிப்பைக் காணவும்: https://pib.gov.in/PressReleasePage.aspx?PRID=1800843
பிரதமர் அலுவலகம்
ஐக்கிய நாடுகளின் சுற்றுச்சூழல் திட்டத்தின் புவியின் புரவலர் விருது பிரதமர் நாளை  பெறவிருக்கிறார்
ஐக்கிய நாடுகளின் உயரிய சுற்றுச்சூழல் கவுரவிப்புக்கான “யு.என்.இ.பி. புவியின் புரவலர்” விருதினை புதுதில்லியில் உள்ள வெளிநாடுவாழ் இந்தியர் மையத்தில் நடைபெறும் சிறப்பு நிகழ்ச்சியில் பிரதமர் திரு. நரேந்திர மோடி நாளை  பெறவிருக்கிறார். நியூயார்க் நகரில் நடைபெற்ற 73-வது ஐ.நா. பொதுச்சபை கூட்டத்திற்கு இடையே செப்டம்பர் 26 அன்று அறிவிக்கப்பட்ட இந்த விருதினை ஐ.நா. தலைமைச் செயலாளர் திரு. அன்டோனியோ குட்ரஸ் வழங்க இருக்கிறார். அந்த நிகழ்ச்சியில் பிரதமர் உரையாற்ற உள்ளார்.
சர்வதேச சூரிய எரிசக்தி கூட்டமைப்பை உருவாக்குவதற்கான பணியில் முன்னோடியாக விளங்கியதற்காகவும் 2022-க்குள் இந்தியாவில் ஒருமுறை பயன்படுத்தும் பிளாஸ்டிக் அனைத்தையும் ஒழிக்க முன் எப்போதும் இல்லாத முறையில் உறுதி எடுத்திருப்பதற்காகவும் தலைமைத்துவ பிரிவில் பிரதமர் மோடி தெரிவு செய்யப்பட்டிருக்கிறார்.
சுற்றுச்சூழல் மீது ஆக்கப்பூர்வமான தாக்கத்தை கொண்டு வரும் செயல்பாடுகளுக்காக அரசு, சிவில் சமூகம் மற்றும் தனியார் துறையைச் சேர்ந்த சிறப்புமிக்க தலைவர்களுக்கு ஆண்டுதோறும் “புவியின் புரவலர்” விருது வழங்கப்படுகிறது.
(Visitor Counter : 145
மத்திய அமைச்சரவை
அகமதாபாத் மெட்ரோ ரயில் இரண்டாம் கட்ட திட்டத்திற்கு அமைச்சரவை ஒப்புதல்
பிரதமர் திரு நரேந்திர மோடி தலைமையிலான மத்திய அமைச்சரவை கீழ் காணும் ஆலோசனைகளுக்கு ஒப்புதல் வழங்கியுள்ளது.
- அகமதாபாத் மெட்ரோ ரயில் இரண்டாம் கட்ட திட்ட அமலாக்கம். இதன் மொத்த தூரம் 28.254 கிலோ மீட்டர். இதில் முதலாவது வழித்தடம் 22.838 கிலோ மீட்டர் தூரமுள்ள மோட்டேரா விளையாட்டரங்கத்திலிருந்து மகாத்மா மந்திர் வரை. இரண்டாவது வழித்தடம் 5.416 கிலோ மீட்டர் தூரமுள்ள ஜி என் எல் யூ முதல் ஜி ஐ எஃப் டி வரை. மொத்த செலவு ரூ.5384.17 கோடி.
- இந்தத் திட்டத்திற்கான நிறுவன ஏற்பாடு மற்றும் சட்டரீதியான கட்டமைப்பு
- திட்ட அனுமதிக்கான நிபந்தனைகள்
பயன்கள்:
இந்தத் திட்டத்தை அமலாக்குவதன் மூலம் மிகவும் தேவைப்படுகின்ற, அகமதாபாதிலிருந்து காந்தி நகர் வரையிலான கூடுதல் பொது போக்குவரத்துக் கட்டமைப்பு வசதி கிடைக்கும்.
---------
(Visitor Counter : 110
சுகாதாரம் மற்றும் குடும்ப நலத்துறை அமைச்சகம்
இந்திய செஞ்சிலுவை சங்கத்தின் நூற்றாண்டு விழாவை முன்னிட்டு அதன் ஆண்டு பொது கூட்டத்துக்கு மத்திய அமைச்சர் டாக்டர் ஹர்ஷ் வர்தன் தலைமை தாங்கினார்
இந்திய செஞ்சிலுவை சங்கத்தின் ஆண்டு பொது கூட்டத்துக்கு, மத்திய சுகாதாரத்துறை அமைச்சர் டாக்டர் ஹர்ஷ் வர்தன் காணொலி காட்சி மூலம் இன்று தலைமை தாங்கினார்.
இந்திய செஞ்சிலுவை சங்கத்தை தொடர்ந்து ஊக்குவித்து, ஆதரவளிப்பதற்காக குடியரசுத் தலைவர் திரு. ராம்நாத் கோவிந்துக்கு நன்றி தெரிவித்த அமைச்சர், கொவிட் தொற்று காரணமாக, செஞ்சிலுவை சங்கத்தின் ஆண்டு பொதுக் கூட்டம் முதல் முறையாக காணொலி காட்சி மூலம் நடைபெறுவதாக குறிப்பிட்டார்.
மக்கள் சேவையில், இந்திய செஞ்சிலுவை சங்கம் 100 ஆண்டுகளை நிறைவு செய்ததற்காக, அதன் அனைத்து உறுப்பினர்களுக்கும் வாழ்த்து தெரிவித்த அமைச்சர் டாக்டர் ஹர்ஷ் வர்தன், கொவிட் பாதிப்பு சூழல் 10வது மாதங்களாக தொடர்வதையும் குறிப்பிட்டார்.
கொவிட் தொற்று சூழலில், தனது தொலைநோக்கு மூலம், நாட்டை திறம்பட வழிநடத்தி செல்வதற்காக பிரதமர் திரு நரேந்திர மோடிக்கு டாக்டர் ஹர்ஷ் வர்தன் நன்றி தெரிவித்தார். கொரோனாவுக்கு எதிரான நடவடிக்கையில் இந்திய முன்னணி வீரர்களின் பங்களிப்பை அமைச்சர் நினைவு கூர்ந்தார்.
கொவிட்டுக்கு எதிரான போராட்டம் மக்கள் இயக்கமாக மாறியுள்ளதாக பிரதமர் கூறியதை அவர் நினைவுபடுத்தினார். கூட்டு முயற்சியன் காரணமாக பெரும்பாலான உயிர்கள் காப்பாற்றப்பட்டதாகவும், இந்த நிலை தொடரும் எனவும் டாக்டர் ஹர்ஷ் வர்தன் தெரிவித்தார்.
இந்திய செங்சிலுவை சங்கத்தின் ரத்த வங்கி சேவைகள், ஆம்புலன்ஸ் சேவைகள் ஆகியவற்றையும் அமைச்சர் ஹர்ஷ் வர்தன் பாராட்டினார்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1664832
நிதி அமைச்சகம்
மத்திய பட்ஜெட்டில் தெரிவித்திருந்தவாறு “குறைந்தபட்ச அரசு, அதிகபட்ச ஆளுகை” என்னும் கொள்கையை அரசு பின்பற்றுகிறது: நிதி அமைச்சர் திருமதி நிர்மலா சீதாராமன்
2021-22-ஆண்டுக்கான மத்திய நிதிநிலை அறிக்கையில் தெரிவித்திருந்தவாறு “குறைந்தபட்ச அரசு, அதிகபட்ச ஆளுகை” என்னும் கொள்கையை அரசு பின்பற்றுகிறது என்று நிதி மற்றும் பெருநிறுவன விவகாரங்கள் அமைச்சர் திருமதி நிர்மலா சீதாராமன் இன்று கூறினார்.
பிஎச்டி வர்த்தகம் மற்றும் தொழில்கள் கூட்டமைப்பு ஏற்பாடு செய்த மத்திய பட்ஜெட் 2021-22 விளக்கக் கூட்டத்தில் காணொலி மூலம் உரையாற்றிய அவர், பலவகையிலும் நன்மைகள் பயக்கக்கூடிய நடவடிக்கைகளின் அதிகளவில் அரசு செலவழித்துள்ளதாக கூறினார்.
இந்த நடவடிக்கைகளை தொழில்துறை வரவேற்றுள்ளதை சுட்டிக்காட்டிய அமைச்சர், மக்களுக்கு அதிகாரமளிப்பதே உண்மையான மக்கள் நல நடவடிக்கை என்பதை அரசு நம்புவதாக கூறினார்.
நிதி பற்றாக்குறையை அரசு கவனமுடன் கண்காணித்து வருவதாக கூறிய நிதி அமைச்சர், தற்போதைய சூழ்நிலையில் நிதி பற்றாக்குறையை தவிர்க்க முடியாது என்றும், ஆனால் அதை கவனத்துடன் கையாள வேண்டும் என்றும் கூறினார்.
மேலும் பேசிய திருமதி நிர்மலா சீதாராமன், பொருளாதாரத்திற்கு புத்தாக்கம் அளிப்பதற்கான நிதி தொகுப்பை வழங்க அரசால் முடியும் என்றும், ஆனால், நீண்ட கால உள்கட்டமைப்புக்கான நிதியை ஏற்பாடு செய்வதே வளர்ச்சி நிதி நிறுவனத்தின் பணி என்றும் கூறினார்.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:
https://pib.gov.in/PressReleasePage.aspx?PRID=1696267
PIB Headquarters
மத்திய அரசுப் பணியாளர் தேர்வாணையம் நடத்தும் ஒருங்கிணைந்த பட்டதாரி அளவிலான தேர்வு 2019 
மத்திய அரசுப் பணியாளர் தேர்வாணையத்தால் நடத்தப்படும், ஒருங்கிணைந்த பட்டதாரி அளவிலான தேர்வு, 2019  எழுதுவதற்கு தென் மண்டலத்தில் 2,81,958 விண்ணப்பதாரர்கள் அனுமதிக்கப்பட்டுள்ளனர். கணினி வழியிலான இத்தேர்வு 03.03.2020, 04.03.2020, 05.03.2020, 06.03.2020 மற்றும் 09.03.2020 ஆகிய தேதிகளில் தினந்தோறும் 3 ஷிப்டுகள் வீதம், தமிழ்நாட்டில் சென்னை, கோயம்புத்தூர், மதுரை, சேலம், திருச்சிராப்பள்ளி, திருநெல்வேலி & வேலூர் மற்றும் புதுச்சேரியிலும், ஆந்திரப்பிரதேசத்தில் திருப்பதி, நெல்லூர், குண்டூர், கர்னூல், விஜயவாடா, விசாகப்பட்டினம், வைசியநகரம், ராஜமுந்திரி, காக்கிநாடா, சிராலா ஆகிய இடங்களிலும், தெலங்கானாவில் ஐதராபாத், கரீம்நகர் & வாரங்கல் ஆகிய 21 நகரங்களில் உள்ள 44 மையங்களில் நடைபெற உள்ளது.
இத் தேர்வுக்கான மின்னணு அனுமதிச் சீட்டினை , தேர்வு நடைபெறும் தேதிக்கு 4 நாட்கள் முன்பிருந்து, தேர்வாணையத்தின் இணையதளத்திலிருந்து பதிவிறக்கம் செய்து கொள்ளலாம். இது பற்றிய தகவல், விண்ணப்பதாரர்களுக்கு அவர்களது செல்போன் எண்ணிற்கு எஸ்எம்எஸ் வாயிலாகவும், மின்னஞ்சல் வாயிலாகவும் அனுப்பப்பட்டுள்ளது.
மின்னணு அனுமதிச் சீட்டு மற்றும் செல்லத்தக்க அசல் அடையாள அட்டை வைத்திருப்போர் மட்டுமே தேர்வு எழுத அனுமதிக்கப்படுவார்கள்.
மேலும், கைக்கடிகாரங்கள், துண்டுச்சீட்டுகள், புத்தகங்கள் மற்றும் செல்போன், ஹெட்போன், கால்குளேட்டர், பேனா கேமராக்கள் போன்ற மின்னணு சாதனங்கள் தேர்வுக் கூடத்திற்குள் அனுமதிக்கப்பட மாட்டாது. இவற்றை வைத்திருப்போரின் விண்ணப்பம் ரத்து செய்யப்பட்டு,, சட்ட ரீதியான / குற்றவியல் நடவடிக்கைகள் எடுக்கப்படுவதுடன், வருங்காலத்தில் 3 முதல் 7 ஆண்டுகள் வரை தேர்வு எழுதவும் தடை விதிக்கப்படும் என்பதால், விண்ணப்பதாரர்கள் இது போன்ற தடை செய்யப்பட்ட பொருட்களையோ அல்லது பைகளையோ தேர்வுக் கூடத்திற்குள் எடுத்து வர வேண்டாம் என அறிவுறுத்தப்படுவதாக, மத்திய அரசுப் பணியாளர் தேர்வாணையத்தின் தென் மண்டல இயக்குனர் திரு.கே.நாகராஜா வெளியிட்டுள்ள செய்திக் குறிப்பில் தெரிவிக்கப்பட்டுள்ளது.
===========
(Visitor Counter : 114
பாதுகாப்பு அமைச்சகம்
தேசிய மாணவர் படையின் 34-வது தலைமை இயக்குநராக லெப்டினன்ட் ஜெனரல் குர்பிர்பல் சிங் பொறுப்பேற்பு
தேசிய மாணவர் படையின் 34-வது தலைமை இயக்குநராக லெப்டினன்ட் ஜெனரல் குர்பிர்பல் சிங் இன்று  பொறுப்பேற்றுக்கொண்டார். அவர் கடந்த 1987-ஆம் ஆண்டு பாராசூட் படையில் சேர்ந்தார்.
கடக்வாஸ்லாவில் உள்ள தேசிய பாதுகாப்பு அகாடமி, இந்திய ராணுவ அகாடமி, தேசிய மாணவர் படை ஆகியவற்றின் முன்னாள் மாணவரான லெப்டினன்ட் ஜெனரல் சிங், வெலிங்டனில் உள்ள பாதுகாப்பு சேவைகள் கல்லூரி, புதுதில்லியில் உள்ள தேசிய பாதுகாப்புக் கல்லூரியிலும் பயின்றார்.
நாகாலாந்து மற்றும் சியாச்சின் பனிப்பிரதேசத்தில் எதிர்த் தாக்குதல்கள் சூழலில் அவர் தலைமை வகித்தார். காஷ்மீரில் தீவிர எதிர்த் தாக்குதல்கள் சூழலிலும் சிறப்பு படைப் பிரிவிற்கு அவர் தலைமை வகித்துள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1758565
தேர்தல் ஆணையம்
ஆந்திரப் பிரதேச மேலவைக்கான இடைத் தேர்தல் அறிவிப்பு
ஆந்திரப் பிரதேச மாநிலத்தின் மேலவையில், ஒரு உறுப்பினர் காலியிடத்துக்கான இடைத் தேர்தல் அறிவிப்பை தேர்தல் ஆணையம் வெளியிட்டுள்ளது.
ஆந்திரப் பிரதேச மேலவை உறுப்பினராக இருந்த திருமதி பொதுல்லா சுனிதா, கடந்தாண்டு நவம்பர் 1ம் தேதி தனது பதவியை ராஜினாமா செய்தார். இந்த காலியிடத்துக்கான இடைத் தேர்தல் அறிவிப்பை தேர்தல் ஆணையம் வெளியிட்டுள்ளது.
இந்த ஒரு உறுப்பினரை, ஆந்திர சட்டமன்ற உறுப்பினர்கள் தேர்வு செய்யவுள்ளனர். இந்த இடைத் தேர்தல் ஜனவரி 28ம் தேதி நடக்கிறது. அன்று மாலையே வாக்குகள் எண்ணப்பட்டு முடிவு அறிவிக்கப்படும்.
இதற்கான ஏற்பாடுகளை செய்யும்படி, ஆந்திரப் பிரதேச தலைமைச் செயலாளருக்கு, தேர்தல் ஆணையம் உத்தரவிட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
••••
((Visitor Counter : 77
உணவுப் பதப்படுத்துதல் தொழிற்சாலைகள் அமைச்சகம்
சிறு அளவிலான உணவுப் பதப்படுத்தல் மையங்களை பண்ணைகளில் அமைத்தல்
நாடாளுமன்றத்தின் மாநிலங்களவையில் கேள்விகளுக்கு எழுத்துப்பூர்வமாக பதிலளித்த மத்திய உணவுப் பதப்படுத்தல் தொழில்கள் இணை அமைச்சர் திரு பிரகலாத் சிங் படேல் கீழ்காணும் தகவல்களை அளித்தார்.
உணவுப் பதப்படுத்தல் துறையின் ஒட்டுமொத்த வளர்ச்சி மற்றும் மேம்பாட்டிற்காக பிரதமரின் விவசாயிகள் சம்பதா யோஜனா எனும் முன்னணி திட்டத்தை உணவுப் பதப்படுத்தல் அமைச்சகம் செயல்படுத்தி வருகிறது.
இத்திட்டத்தின் கீழ், ஆரம்ப பதப்படுத்தல் வசதிகள் மற்றும் சேமிப்பு மையங்கள் ஆகியவற்றை பண்ணை அளவில் நிறுவுவதற்கு தேவையான நிதியுதவி தொழில்முனைவோருக்கு வழங்கப்படுகிறது. 292 உணவுப் பதப்படுத்தல் மையங்களுக்கு உதவி அளிப்பதற்கு இதுவரை ஒப்புதல் வழங்கப்பட்டுள்ளது.
2008-ம் ஆண்டு முதல் மிகப்பெரிய உணவு பூங்கா திட்டத்தை உணவுப் பதப்படுத்தல் அமைச்சகம் செயல்படுத்தி வரும் நிலையில், மத்திய அரசின் முன்னணி திட்டமான பிரதமரின் விவசாயிகள் சம்பதா யோஜனாவின் கீழ் இது தற்போது செயல்படுத்தப்படுகிறது.
உணவுப் பதப்படுத்தலுக்குத் தேவையான நவீன உள்கட்டமைப்பை வழங்குவதே இத்திட்டத்தின் பிரதான நோக்கமாகும். 38 மிகப்பெரிய உணவு பூங்காக்களுக்கு இறுதி ஒப்புதலையும், மூன்று மிகப்பெரிய உணவு பூங்காக்களுக்கு ஆரம்பகட்ட ஒப்புதலையும் உணவுப் பதப்படுத்தல் அமைச்சகம் இதுவரை வழங்கியுள்ளது.
இவற்றில் 22 மிகப்பெரிய உணவு பூங்காக்கள் செயல்பட்டு வருகின்றன மற்றும் 19 மிகப்பெரிய உணவு பூங்காக்கள் நிறுவப்பட்டு வருகின்றன. ஒவ்வொரு மிகப்பெரிய உணவு பூங்காவின் சராசரி திட்ட மதிப்பு ரூ 110.92 கோடியாகும்.
மேலும் விவரங்களுக்கு, இந்த ஆங்கில செய்திக் குறிப்புகளைக் காணவும்:
https://pib.gov.in/PressReleasePage.aspx?PRID=1743106
https://pib.gov.in/PressReleasePage.aspx?PRID=1743104
விவசாயத்துறை அமைச்சகம்
விவசாயம் மற்றும் விவசாயிகள் நலத்துறை அமைச்சகம் 2017-18 ஆண்டு முதல் காலாண்டுக்கான நிதி ஒதுக்கீடு ரூ.16094.13 கோடி.
இந்திய விவசாயம் மற்றும் அதன் முதுகெலும்பாகத் திகழும் விவசாயிகளின் முழுமையான வளர்ச்சிக்கு விவசாயம் மற்றும் விவசாயிகள் நலத்துறை அமைச்சகம் இடையறாது உதவி வருகிறது. விவசாயிகளின் வருமானம் 2022-ம் ஆண்டு இரண்டு மடங்காக உயரவேண்டும் என்ற லட்சியத்தை அடைவதற்காக, இந்த அமைச்சகம் 2017-18 நிதியாண்டில் ரூ.62,125.02 கோடி நிதி ஒதுக்கீடு செய்துள்ளது. இது 2016-17 ஆண்டு ஒதுக்கீடு செய்யப்பட்ட ரூ.44,721.84 கோடியைவிட 39% அதிகம் என்பது குறிப்பிடத்தக்கது.
ஜூன் 2017 வரை முடிவடைந்த முதல் காலாண்டில், ரூ.16094.13 கோடி ரூபாய் வழங்கப்பட்டுள்ளது. இதுவே 2016 ஜூன் மாதம் முடிவடைந்த காலாண்டில் ரூ.10498.90 கோடியாக மட்டுமே இருந்தது. இதனை கணக்கிடும்போது 53% தொகை அதிகரித்து வழங்கப்பட்டது தெரியவரும்.
|
|
எண்
|
|
திட்டத்தின் பெயர்
|
|
செலவு
ஜூன் 2016-17 வரை
|
|
செலவு
ஜூன் 2017-18
வரை
|
|
%
கூடுதல்
|
|
1.
|
|
பிரதான் மந்திரி ஃபாஸல் பீமா யோஜனா
|
|
2899.59
|
|
4664.88
|
|
60
|
|
2
|
|
ஆர்.கே.வி.ஒய்.
|
|
644.16
|
|
967.89
|
|
50
|
|
3.
|
|
பசுமை புரட்சி
கிருஷ்ணோநதி யோஜனா

|
|
449.64
|
|
851.29
|
|
90
|
|
4.
|
|
என்.எஃப்.எஸ்.எம்.
|
|
222.93
|
|
333.57
|
|
50
|
|
5.
|
|
விவசாயம் - இயந்திரமாக்கல்
|
|
114.81
|
|
416.27
|
|
262
|
|
6.
|
|
ராஷ்ட்ரிய கோகுல் மிஷன்
|
|
0.00
|
|
36.00
|
|
3600
|
|
7.
|
|
நேஷனல் டயரி பிளான் நிலை- 1
|
|
100
|
|
200
|
|
100
|
|
8.
|
|
நேஷனல் புரோகிராம் ஃபார் டயரி டெவலப்மென்ட்
|
|
6.95
|
|
89.01
|
|
1180
|
|
9
|
|
நீலப்புரட்சி
|
|
16.91
|
|
100.64
|
|
495
இந்த தகவல்களில் இருந்து நாட்டின் விவசாயம் மற்றும் விவசாயிகள் முன்னேற்றத்துக்கு அமைச்சரவை கூடுதல் முக்கியத்துவம் கொடுப்பதை காணமுடியும்.
SS

(Visitor Counter : 93
சிறப்பு சேவைகள் மற்றும் கட்டுரைகள்
நிலுவையில் உள்ள பாடங்களில் தேர்ச்சி பெறுவதற்கு மாணவர்களுக்கு கூடுதல் வாய்ப்புகள்: புதுச்சேரி பல்கலைக்கழகம் அறிவிப்பு
கல்வி ஆண்டு 2006-2007 முதல் 2015-2016 வரை புதுச்சேரி பல்கலைக்கழகத்திற்கு உட்பட்ட கல்லூரிகளில் சேர்ந்த அனைத்து இளங்கலை மற்றும் முதுநிலை படிப்பு மாணவர்கள்  நிலுவையில் உள்ள பாடங்களில் தேர்ச்சி பெறுவதற்காக, நவம்பர்/டிசம்பர் 2022 மற்றும் ஏப்ரல்/மே 2023-இல் நடைபெற உள்ள தேர்வுகளின் போது அவர்களுக்கு கூடுதலாக இரண்டு வாய்ப்புகளை வழங்க பல்கலைக்கழகம் முடிவு செய்துள்ளது.
நவம்பர்/டிசம்பர் 2022 மற்றும் ஏப்ரல்/மே 2023-இல் நடைபெறும் தேர்வுகளுக்கான அறிவிக்கை பல்கலைக்கழகத்தின் இணையதளத்தில் விரைவில் வெளியிடப்பட உள்ளது. கூடுதல் வாய்ப்பு வழங்கப்படுவது குறித்து சம்பந்தப்பட்ட மாணவர்களுக்குத் தெரிவிக்குமாறு கல்லூரிகள் கேட்டுக் கொள்ளப்படுகின்றன. இதற்காக விண்ணப்பிக்கும் மாணவர்கள், பதிவு கட்டணமாக ரூ.3000 மற்றும் ஒவ்வொரு எழுத்து/ செயல்முறை பாடத்திற்காக தலா ரூ.1000 செலுத்த வேண்டும்.
இந்தத் தகவல் புதுச்சேரி பல்கலைக்கழகத்தின் தேர்வு கட்டுப்பாட்டாளர் திரு சதானந்த் ஜி. சுவாமி வெளியிட்டுள்ள அறிக்கையில் தெரிவிக்கப்பட்டுள்ளது.
நிதி அமைச்சகம்
வங்கிகள் விதிக்கும் சேவை கட்டணங்கள் குறித்த உண்மை நிலவரம்
சில பொதுத் துறை வங்கிகளின் சேவை கட்டணங்கள் அதிகளவில் உயர்த்தப்பட்டிருப்பதாக பல்வேறு ஊடக செய்திகள் தெரிவிக்கின்றன. இது தொடர்பான உண்மை நிலவரம் பின்வருமாறு;ஜன் தன் கணக்குகள் உட்பட அடிப்படை சேமிப்பு வங்கி கணக்குகள்:
ஏழைகள் மற்றும் சமூகத்தின் வங்கி சேவைகள் சென்றடையாத பிரிவினர் தொடங்கிய 41.13 கோடி ஜன் தன் கணக்குகள் உள்ளிட்ட 60.04 கோடி அடிப்படை சேமிப்பு வங்கி கணக்குகளுக்கு இந்திய ரிசர்வ் வங்கி பரிந்துரைத்த இலவச சேவைகளுக்கு எந்த விதமான சேவை கட்டணமும் இல்லை.வழக்கமான சேமிப்பு கணக்குகள், நடப்பு கணக்குகள், பணக் கடன் கணக்குகள் மற்றும் மிகைப்பற்று கணக்குகள்:
இது தொடர்பான கட்டணங்கள் உயர்த்தப்படாத போதிலும், ஒரு மாதத்தில் செய்யக்கூடிய இலவச பண செலுத்துதல் மற்றும் திரும்பப் பெறுதல்களின் எண்ணிக்கை தொடர்பான சில மாறுதல்களை 2020 நவம்பர் 1 முதல் பேங்க் ஆஃப் பரோடா செய்தது. இவை ஒரு மாதத்துக்கு ஐந்து முறை என்பதில் இருந்து மூன்று முறையாக குறைக்கப்பட்டன. எனினும், இலவச பரிவர்த்தனைகளுக்குப் பிறகான பரிவர்த்தனைகளுக்கானக் கட்டணங்களில் எந்தவித மாற்றமும் செய்யப்படவில்லை.
கொவிட் தொடர்பான தற்போதைய நிலைமையை கருத்தில் கொண்டு, மேற்கண்ட மாற்றங்களை திரும்பப் பெற்றுக் கொள்ள முடிவெடுக்கப்பட்டுள்ளதாக பேங்க் ஆஃப் பரோடா கூறியுள்ளது. மேலும், வெறெந்த பொதுத் துறை வங்கியும் இந்தக் கட்டணங்களை சமீபத்தில் உயர்த்தவில்லை.
கொவிட் பெருந்தொற்று நிலவரத்தைக் கருத்தில் கொண்டு எதிர்வரும் காலத்தில் வங்கிக் கட்டணங்களை உயர்த்தும் எண்ணம் எதுவும் இல்லை என்றும் இதர பொதுத் துறை வங்கிகள் தெரிவித்துள்ளன.
மேலும் விவரங்களுக்கு இந்த ஆங்கில செய்திக் குறிப்பை காணவும்;
https://pib.gov.in/PressReleasePage.aspx?PRID=1669751
பிரதமர் அலுவலகம்
யோகா என்பது, பல்வேறு சுகாதார பலன்களை தரக்கூடிய மூச்சுப் பயிற்சிகளை உள்ளடக்கியது:பிரதமர்
ஆசனங்கள் மட்டுமின்றி, ஏராளமான மூச்சுப் பயிற்சிகளை உள்ளடக்கிய பல்வேறு ஆரோக்கிய நலன்களைக் கொண்டது யோகா என பிரதமர் திரு.நரேந்திரமோடி தெரிவித்துள்ளார். யோகா பயிற்சி குறித்த விவரங்கள் அடங்கிய வீடியோ பதிவு ஒன்றையும் திரு.மோடி பகிர்ந்துள்ளார்.
பிரதமர் வெளியிட்டுள்ள ட்விட்டர் பதிவில்;
“ஆசனங்கள் மட்டுமின்றி, ஏராளமான மூச்சுப் பயிற்சிகளை உள்ளடக்கிய பல்வேறு சுகாதார நலன்களைக் கொண்டது யோகா. இந்த காணொலி, இப்பயிற்சிகளின் விளக்கங்களைக் கொண்டுள்ளது“ என்று குறிப்பிட்டுள்ளார்.
PIB Headquarters
கொவிட்-19 - பிஐபி செய்தித் தொகுப்பு
24.06.2020
- பொருளாதார விவகாரங்களுக்கான மத்திய அமைச்சரவைக் குழு
- ரசாயனம் மற்றும் உரங்கள் அமைச்சகம்
- உள்நாட்டு விமானப் போக்குவரத்து அமைச்சகம்
- மீன்வளம், கால்நடை பராமரிப்பு மற்றும் பால்வளத் துறை அமைச்சகம்
- சுகாதாரம் மற்றும் குடும்ப நலத்துறை அமைச்சகம்
- மனித வள மேம்பாட்டு அமைச்சகம்
- குறு சிறு மற்றும் நடுத்தர தொழில் துறை அமைச்சகம்
- பெட்ரோலியம் மற்றம் இயற்கை எரிவாயு அமைச்சகம்
- அறிவியல் மற்றும் தொழில்நுட்பத்துறை
- கப்பல் போக்குவரத்து அமைச்சகம்
- சமூக நிதி மற்றும் அதிகாரமளித்தல் அமைச்சகம்
(
பெட்ரோலியம் மற்றம் இயற்கை எரிவாயு அமைச்சகம்
இந்திய அமெரிக்க உத்திபூர்வ பசுமை எரிசக்தி கூட்டு முயற்சிகள் தொடர்பான அமைச்சர்கள் அளவிலான கூட்டறிக்கை
(இந்தியா அமெரிக்கா இடையே பசுமை எரிசக்தி கூட்டு முயற்சிகள் தொடர்பான அமைச்சர்கள் அளவிலான கூட்டம் தில்லியில் இன்று நடைபெற்றது. இந்திய பெட்ரோலியம் மற்றும் இயற்கை எரிவாயு அமைச்சர் ஹர்தீப் சிங் பூரி அமெரிக்க எரிசக்தி செயலாளர் ஜெனிபர் க்ரான்ஹோம் ஆகியோர் இந்த கூட்டத்தில் பேச்சுக்கள் நடத்தினர். இருதரப்பு எரிசக்தி ஒத்துழைப்பு இருநாடுகளும் இடையே வளர்ந்து வரும் நிலையில் இருதரப்பு பசுமை எரிசக்தி முன்முயற்சிகள் மற்றும் எட்டியுள்ள மைல்கற்கள் ஆகியவை குறித்தும் இந்த கூட்டத்தில் விவாதிக்கப்பட்டது. எரிசக்தி பாதுகாப்பு, பசுமை எரிசக்தி கண்டுபிடுப்புகள், பருவநிலை மாற்றம் குறித்த கலந்துரையாடல்கள் மற்றும் வேலைவாய்ப்புகளை உருவாக்கும் நிலைகள் ஆகியவை குறித்தும் இந்த கூட்டத்தில் விரிவாக பரிசீலிக்கப்பட்டது.
மலிவான, நம்பிகைக்கு உகந்த பசுமை எரிசக்தி விநியோகம் குறித்து முக்கியத்துவம் அளிக்கப்பட்டு இந்த பேச்சுக்கள் நடைபெற்றன. இந்தியாவும் அமெரிக்காவும் இருபெரும் ஜனநாயக நாடுகள் என்பதோடு அளவில் பெரியதும் அதிவேகமாக வளர்ந்து வருவதுமான பொருளாதாரங்களாக திகழ்வதால் இருநாடுகளும் இணைந்து இந்த விவகாரத்தில் கூட்டாக பயணிப்பது இருதரப்பு நலனுக்காக மட்டுமின்றி உலகளாவிய எரிசக்தி மாற்றத்திற்கும் வழிவகுப்பதாக அமையும் என்று முடிவெடுக்கப்பட்டது. பசுமையான மாசற்ற எரிசக்தியை எதிகாலத்தில் எந்தெந்த துறைகளில் பயன்படுத்த முடியும், இதற்கான திறன்களை மேம்படுத்துவது எப்படி, ஆய்வகங்கள் வாயிலான ஒத்துழைப்பு போன்ற பல்வேறு அம்சங்கள் இந்த கூட்டத்தில் விவாதிக்கப்பட்டன.
-----
Release No: 1940523
SM/AV/KRS
அறிவியல் மற்றும் தொழில்நுட்பத்துறை
கோவிட்-19 நோய்த் தொற்றை கட்டுப்படுத்த மும்பை ஐ.ஐ.டி. சினேவில் அதிரடி சிகிச்சை மையத்தை அறிவியல் தொழில்நுட்பத் துறை அமைக்கிறது
கோவிட்-19 நோய்த் தொற்றுக்கு எதிரான அதிரடி சிகிச்சை வசதியை உருவாக்கும் நோக்கில், கோவிட்-19 சுகாதார நெருக்கடியில்  புதுமைகண்டுபிடிப்புகளை மேம்படுத்துவதற்கான மையத்தை அமைக்க மத்திய அரசின் அறிவியல் தொழில்நுட்பத் துறை ஒப்புதல் அளித்துள்ளது. கோவிட்-19 சவால்களை எதிர்கொள்ள ஸ்டார்ட்அப்கள் மற்றும் புதுமை சிந்தனைகளை மதிப்பீடு செய்து ஆதரவு அளிப்பதற்கு இந்த மையம் ரூ.56 கோடி செலவில் அமைக்கப்படும்.
தகுதிவாய்ந்த ஸ்டார்ட்அப் நிறுவனங்களுக்கு உரிய காலத்தில் ஆதரவு அளித்து, தேவையான நிதி உதவிகள் செய்து, அடுத்த 6 மாதங்களில் சந்தைக்கு கொண்டு வரக் கூடிய புதுமை சிந்தனைகளுக்கு நிதி அளிப்பது CAWACH -ன் நோக்கமாக இருக்கும்.
{கூடுதல் விவரங்களுக்கு தயவுசெய்து தொடர்பு கொள்ளவும்:
பொய்னிபாட், தலைமை செயல் அதிகாரி,
சினே,
ஐ.ஐ.டி., மும்பை,
www.sineiitb.org
டாக்டர் அனிதா குப்தா, விஞ்ஞானி-ஜி
அறிவியல் & தொழில்நுட்பத் துறை
செல்போன்: +91-9811828996
இமெயில்: anigupta[at]nic[dot]in}
பாதுகாப்பு அமைச்சகம்
மொரீசியஸ் நாட்டில் இந்திய மருந்துக் கப்பல்
கோவிட்-19 தொற்றினால் பாதிக்கப்பட்டுள்ள மொரீசியஸ் நாட்டு மக்களுக்கு உதவும் வகையில் இந்தியக் கடற்படையின் கேசரி என்ற கப்பல், “சாகர இயக்கம்”  என்ற திட்டத்தின் கீழ் மருந்துகள், உபகரணங்கள் ஆகியவற்றைக் கொண்டு சென்று, போர்ட் லூயிஸ் மொரீசியஸ் துறைமுகத்தை 2020, மே 23ஆம் தேதி அடைந்தது.
கோவிட் தொற்றினைச் சமாளிப்பதற்காக நட்பு நாடுகளுக்கு இந்திய அரசு மருந்துகள், உபகரணங்கள், அத்தியாவசியப் பொருள்களை அளித்து உதவி வருகிறது. அதன்படி ஆயுர்வேத மருந்துகளை மொரீசியஸ் நாட்டுக்கு அனுப்பியுள்ளது.
இது தவிர, மொரீசியஸ் நாட்டு மருத்துவர்களுடன் இணைந்து மருத்துவப் பணி புரிவதற்காக இந்தியக் கடற்படையைச் சேர்ந்த 14 பேர் கொண்ட மருத்துவ நிபுணர்கள் அடங்கிய சிறப்புக் குழுவும் அக்கப்பலில் சென்று இறங்கியுள்ளது. இரு தரப்பினரும் இணைந்து கோவிட் தொற்று சார்ந்த அவசர மருத்துவப் பணிகளை மேற்கொள்வர். இந்தக் குழுவில் நுரையீரல் மருத்துவ நிபுணர் , மயக்க மருந்து நிபுணர்  ஆகியோரும் இடம்பெற்றுள்ளனர்.
இந்த மருத்துவ உதவிப் பொருள்களை இந்திய அரசு சார்பில் மொரீசியஸ் நாட்டுக்கு வழங்குவதற்கான சம்பிரதாய நிகழ்ச்சி 2020, மே 23ஆம் தேதி மொரீசியஸ் நாட்டில் நடைபெற்றது. மொரீசியஸ் சார்பில் மக்கள் நல்வாழ்வுத் துறை அமைச்சர் டாக்டர் கைலேஷ் ஜகுத்பால் அவற்றைப் பெற்றுக் கொண்டார். இந்தியாவின் சார்பில் மொரீசியஸில் உள்ள இந்தியாவின் தூதர் திரு. தன்யமா லால் பங்கேற்றார். நிகழ்ச்சியின்போது இந்தியக் கடற்படையின் கேசரி கப்பலின் கமாண்டிங் ஆபிசர் முகேஷ் தயாளுடன் அமைச்சர் கைலேஷ் உரையாடினார்.
பாரதப் பிரதமர் திரு. நரேந்திர மோடியின் கடல் பாதுகாப்பு, மேம்பாடு என்ற தொலைநோக்குத் திட்டத்தின் ஓர் அங்கமாக ‘சாகர இயக்கம்’  இடம்பெற்றுள்ளது.
(Visitor Counter : 135
ரெயில்வே அமைச்சகம்
ரயில்வே சாராத நோயாளிகளுக்கு கொவிட் பரிசோதனை கட்டணம் மற்றும் கொவிட் தொடர்பான மருத்துவமனை சிகிச்சையின் போது வழங்கப்படும் உணவு கட்டணத்தை ரயில்வே தள்ளுபடி செய்தது
ரயில்வே சாராத நோயாளிகளுக்கு கொவிட் பரிசோதனை கட்டணம் மற்றும் கொவிட் தொடர்பான மருத்துவமனை சிகிச்சையின் போது வழங்கப்படும் உணவு கட்டணத்தை இந்திய ரயில்வே தள்ளுபடி செய்தது.
'அரசின் அனைத்தும்' எனும் அணுகுமுறையை இந்திய அரசு பின்பற்றி வருவது நினைவிருக்கலாம். இதன் மூலம், கொவிட் பெருந்தொற்றை எதிர்த்துப் போராடுவதில் அனைத்து அமைச்சகங்கள்/ துறைகள் ஒன்றாக பணியாற்றுகின்றன.
இதன் தொடர்ச்சியாக, முகாம்கள் மற்றும் குழு அமைப்புகளில் ரயில்வே சாராதவர்களுக்கு ஆர்டிபிசிஆர் / துரித ஆண்டிஜன் பரிசோதனைக்கான கட்டணத்தை ரத்து செய்ய ரயில்வே வாரியம் முடிவெடுத்துள்ளது.
மேலும், கொவிட் தொடர்பான மருத்துவமனை சிகிச்சையின் போது வழங்கப்படும் உணவு கட்டணத்தையும் ரத்து செய்ய முடிவெடுக்கப்பட்டுள்ளது.
கொவிட் பெருந்தொற்றுக்கு எதிரான போரில் ரயில்வே முன்னணியில் இருந்து தனது முழு பலத்துடன் போராடி வருகிறது. கொவிட் பராமரிப்பு பெட்டிகள், ஆக்சிஜன் எக்ஸ்பிரஸ்கள், விநியோக சங்கிலிகளை பராமரித்தல், பயணிகள் ரயில்களை இயக்குவது என பல்வேறு விதங்களில் ரயில்வே பங்காற்றி வருகிறது.
மேலும் விவரங்களுக்கு, இந்த ஆங்கில செய்திக் குறிப்பைப் பார்க்கவும்:https://pib.gov.in/PressReleasePage.aspx?PRID=1715153
-----
(Visitor Counter : 152